gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9156, del 20-08-2021 (2021/8584)

Convocatòria del procés selectiu per a cobrir una plaça de tècnic o tècnica auxiliar de comunicació per consolidació/estabilització d'ocupació temporal.
--------------------------------------------------------------------------------------------------------------------------------------------------------

### Dades del document

Número de DOGV
:   9156

Data del DOGV
:   20-08-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/8584


Data del document
:   04-08-2021

Organisme emissor
:   Ajuntament de l'Eliana

Tipus de document
:   Anunci

Descriptors 

:   * Eliana, l'
    * concurs administratiu

Convocatòria del procés selectiu per a cobrir una plaça de tècnic o tècnica auxiliar de comunicació per consolidació/estabilització d'ocupació temporal. [2021/8584]  
En el Butlletí Oficial de la Província de València número 117, de 21 de juny de 2021, s'han publicat íntegrament les bases específiques que han de regir els processos selectius de consolidació/estabilització d'ocupació temporal.  
De conformitat amb la Resolució d'Alcaldia número 2409 de data 30.07.2021 i amb el que es preveu en la base 1a.3 de les bases específiques, es procedeix a convocar la plaça FP0087, denominada tècnic-a auxiliar de comunicació, corresponent a l'administració especial, grup/subgrup C1, el termini de presentació de sol·licituds serà de 20 dies hàbils, comptats des del següent al de la publicació de l'anunci de convocatòria en el BOE.  
Els successius anuncis referents a aquesta convocatòria, quan procedisquen de conformitat amb les bases, es faran públics en la forma prevista en les mateixes bases.  
Cosa que es fa pública per al coneixement general.  
  
L'Eliana, 4 d'agost de 2021.- L'alcalde: Salvador Torrent Catalá Catalá.
Diari Oficial de la Generalitat Valenciana


Sumari del DOGV 9143, del 04-08-2021 (2021/8465)

ACORD de 23 de juliol de 2021, del Consell, d'autorització de l'expedient de rescabalament ERESAR/2021/07R03/27 per obligacions contretes en 2020.
--------------------------------------------------------------------------------------------------------------------------------------------------

### Dades del document

Número de DOGV
:   9143

Data del DOGV
:   04-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8465


Data del document
:   23-07-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD de 23 de juliol de 2021, del Consell, d'autorització de l'expedient de rescabalament ERESAR/2021/07R03/27 per obligacions contretes en 2020. [2021/8465]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell, amb la deliberació prèvia, en la reunió de 23 de juliol de 2021,  
  
  
ACORDA  
  
Primer  
Autoritzar l'aprovació per la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de l'expedient de rescabalament ERESAR/2021/07R03/27 per serveis de neteja, entre l'1 d'octubre i el 30 de novembre de 2020, per import d'11.379,96 - (IVA inclòs).  
  
Segon  
Autoritzar la imputació al pressupost de 2021 de les obligacions econòmiques contretes en 2020 per import d'11.379,96 ?.  
  
Albocàsser, 23 de juliol de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9196, del 18-10-2021 (2021/10225)

CORRECCIÓ d'errades de la Resolució de 26 de juliol de 2021, del secretari autonòmic d'Educació i Formació Professional, per la qual es dicten instruccions sobre ordenació acadèmica i d'organització de l'activitat docent dels centres de la Comunitat Valenciana que durant el curs 2021-2022 impartisquen cicles de Formació Professional Bàsica, de grau mitjà i de grau superior.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9196

Data del DOGV
:   18-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10933


Data del document
:   13-10-2021

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ensenyament
    * malaltia infecciosa
    * política educativa
    * centre d'ensenyament

CORRECCIÓ d'errades de la Resolució de 26 de juliol de 2021, del secretari autonòmic d'Educació i Formació Professional, per la qual es dicten instruccions sobre ordenació acadèmica i d'organització de l'activitat docent dels centres de la Comunitat Valenciana que durant el curs 2021-2022 impartisquen cicles de Formació Professional Bàsica, de grau mitjà i de grau superior. [2021/10316]  
  
Advertida errada en l'apartat 11.2 de l'annex, de la Resolució de 26 de juliol de 2021, del secretari autonòmic d'Educació i Formació Professional, per la qual es dicten instruccions sobre ordenació acadèmica i d'organització de l'activitat docent dels centres de la Comunitat Valenciana que durant el curs 2021-2022 impartisquen cicles de Formació Professional Bàsica, de grau mitjà i de grau superior, publicada en el Diari Oficial de la Generalitat Valenciana número 9138, de 29 de juliol de 2021, es realitza la correcció següent:  
  
1. En la pàgina 34950, apartat 11.2.2 on diu:  
«A l'efecte del càlcul de la nota mitjana, els mòduls convalidats es qualificaran amb un 5»  
S'ha d'eliminar aquest paràgraf.  
  
2. Se substitueix el document C, centres amb cicles plurilingües experimentals, per un nou document C, que es detalla a continuació, on s'han afegit i eliminat alguns centres.  
  
Advertides aquestes errades es procedeix a la correcció mitjançant la publicació de la present resolució.  
València, 13 d'octubre de 2021.- El secretari autonòmic d'Educació i Formació Professional: Miguel Soler Gracia.
Diari Oficial de la Generalitat Valenciana


Sumari del DOGV 9086, del 18-05-2021 (2021/4257)

Informació pública de la pèrdua de l'original de la carta de pagament de la fiança número 462018M249.
-----------------------------------------------------------------------------------------------------

### Dades del document

Número de DOGV
:   9086

Data del DOGV
:   18-05-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/4257


Organisme emissor
:   Conselleria d'Hisenda i Model Econòmic

Tipus de document
:   Anunci

Informació pública de la pèrdua de l'original de la carta de pagament de la fiança número 462018M249. [2021/4257]  
A causa de la pèrdua de l'original de la carta de pagament de la fiança número 040739Y033 per import de 6.500 euros, a nom d'Instalaciones Eléctricas y Telefonía Alb, O33425479, a favor d'Universitat Politècnica de València.  
En compliment del que disposa l'apartat tercer de l'Ordre de 14 de febrer de 1986, modificada per l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i prevenir la persona en poder de la qual es trobe que la presente a la tresoreria dels serveis territorials de la Conselleria d'Hisenda i Model Econòmic a València, la fiança es tornarà al seu titular si, una vegada transcorreguts dos mesos des de la publicació de la pèrdua en el DOGV, no s'hi produeix cap reclamació.  
  
València, 20 de gener de 2021.- La subdirectora general de l'Agència Tributària Valenciana: Inmaculada Domínguez Calomarde.
Diari Oficial de la Generalitat Valenciana


Sumari del DOGV 9118, del 01-07-2021 (2021/7273)

ACORD de 18 de juny de 2021, del Consell, d'autorització de l'expedient de rescabalament 03-40/2021 per obligacions contretes en 2018.
--------------------------------------------------------------------------------------------------------------------------------------

### Dades del document

Número de DOGV
:   9118

Data del DOGV
:   01-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7273


Data del document
:   18-06-2021

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

ACORD de 18 de juny de 2021, del Consell, d'autorització de l'expedient de rescabalament 03-40/2021 per obligacions contretes en 2018. [2021/7273]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport, el Consell, amb la deliberació prèvia, en la reunió de 18 de juny de 2021,  
  
  
ACORDA  
  
Primer  
Autoritzar l'aprovació per la persona titular de la Conselleria d'Educació, Cultura i Esport de l'expedient de rescabalament 03-40/2021 pel subministrament d'electricitat al Centre de Tecnificació Esportiva d'Alacant, entre l'1 de maig i el 30 de juny de 2018, per import de 15.347,35 - (IVA inclòs).  
  
Segon  
Autoritzar la imputació al pressupost de 2021 de les obligacions econòmiques contretes en 2018 per import de 15.347,35 ?.  
  
València, 18 de juny de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9024, del 19-02-2021 (2021/1186)

Notificació de la sentència dictada en el judici verbal número 322/2017.
------------------------------------------------------------------------

### Dades del document

Número de DOGV
:   9024

Data del DOGV
:   19-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1186


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici verbal número 322/2017. [2021/1186]  
En el procediment de judici verbal número 322/2017, seguit a instàncies de Comunitat de Propietaris Edificio Mediterráneo II, contra Haryzat Pi, SL, s'ha dictat la sentència que, literalment, és com segueix:  
  
Sentència número 126/2018  
Castelló de la Plana, 25 de juny de 2018  
José Antonio Orea Martínez, magistrat jutge del Jutjat de Primera Instància núm. 1 de Castelló de la Plana, he vist les actuacions de judici verbal sobre reclamació de quantitat seguides davant d'aquest jutjat amb el núm. 322 de l'any 2017, a instàncies de Comunitat de Propietaris Edificio Mediterráneo II, representat per la procuradora Rosa Isabel Gallardo Doménech i assistit pel lletrat Pablo Gallardo Doménech, contra Haryzat Pi, SL.  
  
«Dispositiva  
Estime la demanda interposada per la Comunitat de Propietaris Edificio Mediterráneo II, contra Haryzat Pi, SL, i condemne la demandada a pagar a la demandant tres mil cinc euros amb huitanta-cinc cèntims d'euro (3.005,85 euros), més l'interés legal des de la interposició de la demanda, així com les costes processals.  
Notifiqueu a les parts que s'hi han personat aquesta sentència, contra la qual es pot interposar un recurs d'apel·lació dins del termini dels 20 dies següents a la notificació, sense perjudici de la consignació del depòsit legalment establit.  
Porteu l'original al llibre de sentències.  
Aquesta és la meua sentència, de la qual cal expedir una testimoniança per a incorporar-la a les actuacions, que pronuncie, mane i signe.»  
  
I, atés que es desconeix el parador del demandat, Haryzat Pi, SL, expedisc aquest edicte perquè li valga de notificació en deguda forma.  
  
  
Castelló de la Plana, 3 de gener de 2020.- El lletrat de l'Administració de justícia: Jesús Mario Abad Gallego.
Diari Oficial de la Generalitat Valenciana


Sumari del DOGV 9048, del 25-03-2021 (2021/2643)

Notificació de la sentència dictada en el procediment ordinari número 392/2020.
-------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2643


Organisme emissor
:   Jutjat de Primera Instància i Instrucció Número 5 de Paterna

Tipus de document
:   Edicte

Notificació de la sentència dictada en el procediment ordinari número 392/2020. [2021/2643]  
Procediment ordinari [ORD] - 000392/2020-  
De: Mercedes-Benz Financial Services España EFC, SA.  
Procurador: Alberto Mallea Catalá.  
Contra: Manuel Riera García i Suministros Médicos Riera, SL.  
Protecció de dades de caràcter personal. Es fa saber expressament a totes les parts, testimonis, perits i altres persones o entitats receptores d'aquesta resolució i de la documentació que l'acompanya, que han de guardar absoluta confidencialitat de totes les dades de caràcter personal que consten en aquesta i que en queda prohibida la transmissió o comunicació per qualsevol mitjà o procediment; aquestes dades hauran de ser tractades per a les finalitats pròpies de l'Administració de justícia, segons el Reglament UE 2016/679 del Parlament i del Consell, de data 27 d'abril de 2016, amb l'advertència d'incórrer en les responsabilitats administratives, civils i penals que pertoquen.  
  
Julia García Puig, lletrada de l'Administració de justícia del Jutjat de Primera Instància i Instrucció número 5 de Paterna, faig saber que, en aquest jutjat se segueixen les actuacions de procediment ordinari [ORD] - 000392/2020, a instàncies de Mercedes-Benz Financial Services España EFC, SA, contra Suministros Médicos Riera, SL i Manuel Riera García, en les quals, en el dia de hui, s'ha dictat resolució, per la qual s'ha ordenat notificar la sentència dictada amb data 14 de gener de 2021 als demandats en parador ignorat. Es fa constar que contra aquesta sentència es podrà interposar un recurs d'apel·lació, davant d'aquest mateix jutjat, dins del termini de 20 dies.  
I, perquè valga de notificació de sentència en forma legal als demandats rebels, Suministros Médicos Riera, SL i Manuel Riera García, expedisc aquest edicte.  
  
Paterna, 4 de març de 2021.- La lletrada de l'Administració de justícia: Julia García Puig.
Diari Oficial de la Generalitat Valenciana


Sumari del DOGV 9085, del 17-05-2021 (2021/4119)

Convocatòria per a proveir, en propietat com a personal laboral fix, dues places de conserge.
---------------------------------------------------------------------------------------------

### Dades del document

Número de DOGV
:   9085

Data del DOGV
:   17-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/4119


Data del document
:   20-04-2021

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * concurs administratiu

Convocatòria per a proveir, en propietat com a personal laboral fix, dues places de conserge. [2021/4119]  
Extracte de la convocatòria per a proveir, en propietat com a personal laboral fix, dues places de conserge, grup professional altres agrupacions professionals, vacants en la plantilla de personal laboral de l'Ajuntament de Vinaròs i incloses en l'oferta d'ocupació pública 2018 i 2019, pel sistema de selecció concurs oposició, una per torn lliure i l'altra reservada a personal amb diversitat funcional.  
En el Butlletí Oficial de la Província de Castelló número 47, de data 20 d'abril de 2021, s'han publicat les bases de la convocatòria, aprovades per Decret de l'Alcaldia número 0933/2021, de data 7 d'abril de 2021.  
El termini de presentació de sol·licituds serà de 20 dies hàbils comptadors a partir de l'endemà de la publicació de l'extracte de la corresponent convocatòria en el Boletín Oficial del Estado.  
Els successius anuncis relacionats amb aquesta convocatòria es publicaran únicament en el Butlletí Oficial de la Província de Castelló i en el tauler d'anuncis de la seu electrònica de l'Ajuntament.  
Cosa que es fa pública per a general coneixement.  
  
Vinaròs, 20 d'abril de 2021.- L'alcalde president: Guillermo Alsina Gilabert.
Diari Oficial de la Generalitat Valenciana


Sumari del DOGV 9229, del 03-12-2021 (2021/11954)

Bases i convocatòria del procés selectiu per a cobrir una plaça d'auxiliar d'administració general.
---------------------------------------------------------------------------------------------------

### Dades del document

Número de DOGV
:   9229

Data del DOGV
:   03-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11178


Data del document
:   23-10-2021

Organisme emissor
:   Ajuntament de Torrevieja

Tipus de document
:   Anunci

Descriptors 

:   * Torrevieja
    * concurs administratiu

Bases i convocatòria del procés selectiu per a cobrir una plaça d'auxiliar d'administració general. [2021/11262]  
Eduardo Jorge Dolón Sánchez, alcalde-president de l'Ajuntament de Torrevieja, fa saber: que mitjançant Decret de la regidora delegada de Personal de data 25 de maig de 2021 es van aprovar les bases per a cobrir una plaça d'auxiliar d'administració general, vacant en la plantilla de personal d'aquest ajuntament, com a funcionari o funcionària de carrera, mitjançant el sistema d'oposició lliure, incloses en l'oferta d'ocupació pública de l'any 2020, i constitució de borsa d'ocupació. El termini de presentació de sol·licituds serà de vint dies hàbils a comptar des de l'endemà a la publicació d'aquest anunci en el Boletín Oficial del Estado. Les bases reguladores del procediment es troben publicades íntegrament en el Butlletí Oficial de la Província d'Alacant número 103, de data 2 de juny de 2021. Els successius anuncis d'aquesta convocatòria, quan pertoque, es publicaran segons ve establit en els apartats 4 i 6 d'aquestes bases.  
  
Torrevieja, 23 d'octubre de 2021.- L'alcalde president: Eduardo Jorge Dolón Sánchez.
Diari Oficial de la Generalitat Valenciana


Sumari del DOGV 9190, del 07-10-2021 (2021/9500)

Notificació de la sentència dictada en el procediment ordinari número 484/2019.
-------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/9500


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el procediment ordinari número 484/2019. [2021/9500]  
En les actuacions de procediment ordinari 484/2019 seguit a instàncies d'edifici Atlántida Blasco Ibáñez, 5, de Cullera CP, contra Enric Vidal Dauder, Francisco Ruiz Martínez, Teresa González Pastor i Hisenda Pública, s'ha dictat sentència, que té l'encapçalament i la dispositiva que, literalment, són com segueix:   
  
Sentència número 000167/2020   
  
València, 16 d'octubre de 2020  
  
«Dispositiva   
Estime la demanda interposada en nom de la comunitat de propietaris de l'edifici Atlántida de Cullera, contra Enric Vidal Dauder, Francisco Ruiz Martínez, Teresa González Pastor i la Hisenda Pública:   
  
 Condemne Enric Vidal Dauder, Francisco Ruiz Martínez i Teresa González Pastor a pagar a l'actora la quantitat de 859,36 euros més els interessos legals.   
Declare que, respecte del deute reclamat que correspon a les despeses de comunitat de la part vençuda des de l'1 de gener de 2016, és gravamen preferent sobre el qual no prevalen ni els drets reals ni cap altre dret que ostente la Hisenda Pública sobre el garatge núm. 26 de l'edifici Atlántida de Cullera (finca registral 42.718 del Registre de la Propietat de Cullera).  
S'imposen les costes processals a Enric Vidal Dauder, Francisco Ruiz Martínez i Teresa González Pastor, sense fer imposició de les causades a la Hisenda Pública.   
Mode d'impugnació: mitjançant un recurs d'apel·lació per a l'Audiència Provincial de València (art. 455 LECn).   
El recurs s'ha d'interposar per mitjà d'un escrit que s'ha de presentar en aquest jutjat, dins del termini de 20 dies hàbils comptador a partir de l'endemà de la notificació; en aquest, s'ha de citar la resolució apel·lada, els pronunciaments que impugna (art. 457.2 LECn) i les al·legacions en què es basa la impugnació, juntament amb la consignació del depòsit corresponent.   
 De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució, ha de constituir-se un depòsit de 50 euros, que serà retornat només en el cas que el recurs siga estimat.   
Aquesta és la meua sentència, que pronuncie, mane i signe.»   
I, atés que es desconeix el parador dels codemandats Francisco Ruiz Martínez i Teresa González Pastor, expedisc aquest edicte perquè els valga de notificació en deguda forma.   
  
València, 16 d'octubre de 2020.- La lletrada de l'Administració de justícia: M. Dolores Crespín Jiménez.
Diari Oficial de la Generalitat Valenciana


Sumari del DOGV 9047, del 24-03-2021 (2021/2425)

Notificació de la sentència dictada en el judici verbal número 1527/5305 LM.
----------------------------------------------------------------------------

### Dades del document

Número de DOGV
:   9047

Data del DOGV
:   24-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2425


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el judici verbal número 1527/3294 GK. [2021/2425]  
Procediment: judici verbal (250.2) [vrb] - 001527/1082-TG.  
  
Fabiola Alonso Velázquez, lletrada de l'Administració de justícia del Jutjat de Primera Instància número 2 d'Elx, faig saber que, en virtut del que s'ha disposat en les actuacions a què es fa referència, mitjançant la resolució del dia de hui, es disposa dur a terme l'acte de comunicació següent: notificar sentència, dirigit a CP edifici carrer León Sánchez Sáez, 64, d'Elx.  
Atés que es desconeix el domicili o la residència actuals d'aquesta part, la lletrada de l'Administració de justícia, de conformitat amb el que disposen els articles 156.4, 164 i 497 de la Llei 1/2000, d'enjudiciament civil, ordene la publicació d'aquest edicte en el Diari Oficial de la Generalitat Valenciana, per a portar a efecte aquest acte de comunicació, i faig saber que, contra la resolució dictada, es pot interposar un recurs de reposició, dins del termini de 5 dies, davant d'aquest jutjat.  
Així mateix, faig saber a la part que les actuacions estan a la seua disposició en la secretaria d'aquest jutjat, on podrà tindre coneixement íntegre de l'acte.  
  
Elx, 17 de desembre de 2020.- La lletrada de l'Administració de justícia: Fabiola Alonso Velázquez.